text: Cléomadès tantost perçoit
   Que sa venue leur pesoit,
   Et pour ce tantost s'avisa
   Que de cele chambre istera
   Tant que eles soient levées ;
   Bien voit qu'eles sont effréées
   Pour ce qu'il estoit venus là.
   Et Clarmondine dit li a
   Que il ne li tourt à anui
   Se eles n'ont parlé à lui ;
   Car, quant la vérité saront
   De lui, grant joie li feront.
   Moult debonairement li proie 
   Que point ne se mete à la voie
   PageV01P104
   Si leur ait dite la raison
   De sa venue et l'ochoison ;
   K'à vergoigne li torneroit
   Se chascune bien ne savoit
   Pourquoi ne comment il vint là.
   Cil dist que ainsi le fera
   Ne de là ne se partiroit
   Dusqu'à tant que il li plairoit.
  